CELEX: 62016CN0334
Language: fi
Date: 2016-06-15 00:00:00
Title: Asia C-334/16: Ennakkoratkaisupyyntö, jonka Audiencia Provincial de Albacete (Espanja) on esittänyt 15.6.2016 – José Luís Núñez Torreiro v. Seguros Chartis Europe S.A.

22.8.2016   
            
            
               FI
            
            
               Euroopan unionin virallinen lehti
            
            
               C 305/17
            
         Ennakkoratkaisupyyntö, jonka Audiencia Provincial de Albacete (Espanja) on esittänyt 15.6.2016 – José Luís Núñez Torreiro v. Seguros Chartis Europe S.A.
   (Asia C-334/16)
   (2016/C 305/25)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Audiencia Provincial de Albacete (Espanja), ensimmäinen jaosto
   
      Pääasian asianosaiset
   
   
      Valittaja: José Luís Núñez Torreiro
   
      Vastapuoli: Seguros Chartis Europe S.A.
   
      Ennakkoratkaisukysymykset
   
   
               1)
            
            
               Voidaanko unionin lainsäädännössä (muun muassa 16.12.2009 annetun parlamentin ja neuvoston direktiivin 2009/103/EY 3 artiklassa) tarkoitettu käsite ”ajoneuvojen käyttäminen” moottoriajoneuvojen käyttämiseen liittyvän vastuun varalta otettavan vakuutuksen riskinä määritellä jäsenvaltion kansallisessa lainsäädännössä toisin kuin unionin lainsäädännössä?
            
         
               2)
            
            
               Jos kysymykseen vastataan myöntävästi, voidaanko mainitun käsitteen ulkopuolelle jättää (kyseisen direktiivin 5 artiklan 1 ja 2 kohdassa hyväksyttyjen tiettyjen henkilöiden, tietyillä rekisterikilvillä varustettujen ajoneuvojen ja tiettyjen ajoneuvotyyppien lisäksi) käyttötilanteita sen perusteella, missä käyttö tapahtuu, kuten esimerkiksi käyttäminen teillä tai alueilla, ”jotka eivät ole käyttämiseen sopivia”?
            
         
               3)
            
            
               Voidaanko käsitteen ”ajoneuvojen käyttäminen” ulkopuolelle jättää samalla tavoin tietyt ajoneuvoilla suoritettavat toiminnot, jotka liittyvät niiden käyttötarkoitukseen (kuten urheilu-, teollisuus- tai maatalouskäyttö) tai kuljettajan tarkoitukseen (kuten tahallisen rikoksen tekeminen ajoneuvolla)?